**„Medžiai mieste ir jų estetiniai apipavidalinimai“**

***Pamokos tikslas / uždaviniai:***

* Atkreipti mokinių dėmesį, kad mieste dalis medžių yra estetiškai apipavidalinti. Patyrinėti medžio bei estetinio apipavidalinimo šias savybes: medžiaga, spalva, tekstūra, struktūra, aukštis, paskirtis.
* Išmokti (arba įtvirtinti) medžio dalis, prisiminti medžių pavadinimus.
* Esant parko teritorijoje nupiešti pasirinktą medį.

**Įvadinė dalis:**

Nuvykus į Rotušės aikštę užmenama mįslė: Su liemeniu, bet be krūtinės, su širdimi, bet be plaučių, su šimtu kojų, bet nevaikšto, su plaukais, bet niekas jų nesušukuoja. Kas? ( medis).

**Pagrindinė dalis:**

Pavaikštinėjame Rotušės aikštėje, apsidairome ir patyrinėjame netoliese esančius medžius, mokiniai įvardina, kokius medžius mato, pasako jų pavadinimus. Tokiu būdu prisimenami jau išmokti medžiai ir įgauna žinių apie dar nežinomus medžių pavadinimus.

Duodama užduotis Nr. 1.(prikabinta). Atliekant užduotį gali patogiai atsisėsti ant šalia esančio suoliuko, ant laiptų ir pan. Užduotis skirta įvirtinti (jei nesimokė tos temos- išmokti) medžio dalis. Užduočių aptarimas.

Atlikus užduotį dar kartą peržvelgus Vilniaus Rotušės medžius paklausiame, kuo vieni medžiai skiriasi nuo kitų? Mokiniai pateikia savo atsakymus. Jei mokytojas neišgirsta atsakymo, kad vieni yra apipavidalinti (arba panašiai skambantis atsakymas), mokytojas užduoda tokius klausimus, kad vaikai vis tik patys atsakytų, kad vieni auga tiesiog iš žemės, kiti apipavidalinti, apstatyti plytomis ir pan.

Mokiai suskirstomi į 4-5 grupeles po 5-6 mokinius, išdalinami užduočių lapai (Užduotis Nr.2), aptariamos lentelės skiltys, kaip mokiniai supranta, ką reiškia medžiaga, spalva, tekstūra, aukštis, paskirtis. Priėję prie tyrinėjamo objekto (vėl gi gali patogiai atsisėsti ant šalia esančio suoliuko, ant laiptų ir pan.) pildo duotą lentelę. Turi aprašyti medžio savybes, žemės iš kurios auga ir žinoma apipavidalinimą.

Užpildžius lentelę žingsniuojama link Bernardinų sodo ( *esant ne Vilniuje pasirenkama savo mieste esantis parkas ar vieta kur yra medžių*) , pakeliui stebima ar dar pamatysime medžių, kurie yra taip pat arba kitaip estetiškai apipavidalinti, apdėti plytomis, įsodinti į didelį vazoną ir pan). Bernardinų sode susėdus ant pievutės, galima pasitiesti pledukus ( jais iš anksto pasirūpinama, prieš vykstant į pamoką Vilniaus centre), aptariamos visų grupių atliktos užduotys (Nr.2).

Po užduoties aptarimo besiklausant medžių šnarėjimo, paukščių čiulbėjimo piešiame pasirinktą medį. (prieš vykstant į šią pamoką mokytoja vaikus informuoja, kad bus reikalingos rašymo priemonės, paprasti pieštukai, trintukai, spalvoti pieštukai/flomasteriai, balti piešimo lapai, knyga (ar kitas storesnis pagrindas) pasidėti atliekant užduotis, piešiant medžius.

**Baigiamoji dalis, refleksija:**

- Kokius medžius šiandien matėte? – Išvardinkite medžio dalis. –Kokie medžiai gražiau atrodo, kokie jums labiau patinka, su estetiniu apipavidalinimu ar be jo? – Ar daug mieste matėme medžių su estetiniu apipavidalinimu? – Ar patiko piešti medžius esant lauke? Pakelkite rankas, kam labiau patiko piešti laike, kam labiau tai daryti patinka klasėje.

- Grįžę į mokyklą padarysime jūsų pieštų medžių parodą ir jais pasigrožėsime ne tik mes, bet ir kitos klasės.

Nuotrauka daryta pradinių klasių mokytojos Editos Vlasovės